**ปรัชญาปฏิรูปนิยม (Reconstructionism)**

**ธนาพร อินทร์โท่โล่ รหัส 628210560112**

**บทคัดย่อ (Abstract)**

ปรัชญาปฏิรูปนิยม (Reconstructionism) มีความเชื่อพื้นฐานเกี่ยวกับลักษณะของการจัดการศึกษา ผู้เรียน ครู หลักสูตร กระบวนการเรียนการสอน เหมือนกับปรัชญาการศึกษาสาขาพิพัฒนาการนิยม ยกเว้นเป้าหมายของสังคมเท่านั้นที่แตกต่างกัน แนวความคิดของพิพัฒนาการนิยม มีลักษณะ “เป็นกลาง” มากเกินไป จึงไม่สามารถนำไปใช้ในการปฏิรูปการศึกษาในส่วนที่จำเป็นได้ พวกที่ต้องการแสวงหาอุดมการณ์ที่จะสามารถแก้ไขปัญหาสังคมได้ตรงกว่านี้ และสร้างสังคมที่ดีขึ้นมาใหม่ จึงแยกออกมาจากพิพัฒนาการนิยม เป็นแนวความคิดขึ้นมาใหม่อีกแนวความคิดหนึ่ง เรียกว่า “ปฏิรูปนิยม”

**บทนำ (Introduction)**

แนวคิดของปรัชญาการศึกษาปฏิรูปนิยมมีความเชื่อพื้นฐานเกี่ยวกับผู้เรียน ครู หลักสูตร กระบวนการเรียนการสอน เหมือนกับปรัชญาการศึกษาสาขาพิพัฒนาการนิยม ยกเว้นเป้าหมายของสังคมเท่านั้นที่แตกต่างกัน การจัดหลักสูตรเน้นเนื้อหาสาระโอกาสให้ผู้เรียนได้เรียนรู้ถึงความรับผิดชอบที่จะปฏิรูป และสร้างสังคมใหม่ที่ดีกว่าขึ้นมา ทั้งในระดับชุมชน ประเทศ และระดับโลก มุ่งเน้นกระบวนการประชาธิปไตย ให้ผู้เรียนตระหนักในบทบาทหน้าที่ของตนที่มีต่อสังคม การจัดระเบียบของสังคม การอยู่ร่วมกันของคนในสังคมและปฏิรูปให้สังคมเป็นหน้าที่ของสมาชิกในสังคม เพราะปรัชญานี้เชื่อว่า การปฏิรูปสังคม หรือการพัฒนาสังคมให้ดีขึ้น โดยกระบวนการจะช่วยแก้ปัญหาต่าง ๆ ที่เกิดขึ้นในสังคมได้ และการศึกษาเป็นเครื่องมือสำคัญที่สามารถทำให้เกิดการเปลี่ยนแปลงในสังคมได้

**เนื้อเรื่อง (Body)**

ปรัชญาการศึกษาปฏิรูปนิยม (Reconstructionism) มุ่งการปฏิรูปสังคมขึ้นมาใหม่ เพราะถือว่าสังคมในปัจจุบันมีปัญหา ทั้งด้านเศรษฐกิจ การเมือง สังคม และศิลปวัฒนธรรมเป็นเหตุต้องแก้ปัญหาอยู่เรื่อย ๆ จึงต้องหาทางสร้างค่านิยมและแบบแผนของสังคมขึ้นใหม่ การศึกษาเป็นเครื่องมือในการปฏิรูปสังคม เศรษฐกิจ การเมือง เลิกล้มระบบเก่าให้หมด หันไปมุ่งสร้างระบบสังคมขึ้นมาใหม่แบบประชาธิปไตยอย่างแท้จริง มีความเท่าเทียมกันมากขึ้น ที โอดอร์ บราเมลด์ เป็นผู้ทำให้ปรัชญาการศึกษาปฏิรูปนิยมเป็นที่รู้จักกันอย่างกว้างขวาง เสนอปรัชญาการศึกษาเพื่อปฏิรูปสังคมในหนังสือหลายเล่ม ทำให้ได้รับการยกย่องว่าเป็นบิดาของปรัชญาการศึกษาปฏิรูปนิยม ปรัชญการศึกษาปฏิรูปนิยมนั้นมีพื้นฐานมาจากปรัชญาปฏิบัตินิยม ผสมผสานกับปรัชญาพิพัฒนาการ แนวคิดที่ผสมผสานทำให้ปรัชญาการศึกษาปฏิรูปนิยมเน้นการศึกษาเพื่อสังคมเป็นสำคัญ คือผู้เรียนไม่ได้มุ่งพัฒนาตนเองอย่างเดียว แต่เพื่อนำความรู้พัฒนาสังคมให้ดีขึ้น ได้ชื่อว่า “แนวทางแห่งการปฏิรูปเพื่อสร้างวัฒนธรรมใหม่ขึ้นมา” ปรัชญาการศึกษาปฏิรูปนิยมนั้นเชื่อว่า การศึกษาคือการจัดประสบการณ์ ส่งเสริมให้นำความรู้มาช่วยแก้ปัญหาสังคม สร้างสรรค์สังคม และการศึกษามีความสัมพันธ์กับสังคมอย่างแยกไม่ออก กระบวนการเรียนการสอนเน้นให้ผู้เรียนสำรวจความสนใจความต้องการของตนเอง สนองความสนใจด้วยการค้นคว้า การอภิปรายและแสดงความคิดเห็น โดยเฉพาะเรื่องเกี่ยวกับสังคมวิธีการเรียนการสอนเป็นวิธีการแก้ปัญหาของสังคมโดยตรง อาศัยวิธีแก้ปัญหาด้วยวิธีการทางวิทยาศาสตร์ วิธีการแบบโครงการ วิธีการของปรัชญา และวิธีการทางประวัติศาสตร์สถาบันการศึกษาต้องสนใจในเรื่องอนาคต ผลิตเด็กให้สามารถช่วยแก้ปัญหาและสร้างสังคมใหม่ที่มีความเท่าเทียม ความยุติธรรมในสังคม นำทางให้ผู้เรียนพบสังคมใหม่ให้ผู้เรียนพร้อมที่จะวางแผนให้กับสังคมใหม่และทำงานร่วมกับสมาชิกอื่น ๆ ในสังคม ร่วมกันสร้างบรรยากาศแห่งประชาธิปไตย รับฟังความคิดเห็นคนส่วนใหญ่และนำไปปฏิบัติ ผู้บริหารต้องมีความคิดกว้างไกล เป็นนักปฏิรูปชอบการเปลี่ยนแปลงอยู่เสมอ และลงมือปฏิบัติงานในฐานะผู้นำ สร้างระเบียบสังคมใหม่ที่ดีให้เกิดขึ้น เพื่อความเหมาะสมกับค่านิยมและวัฒนธรรม ตามสภาพสังคมที่เปลี่ยนไป ครูต้องเชื่อมั่นในหลักการประชาธิปไตยและนำไปสอนแก่ผู้เรียนต้องเป็นผู้บุกเบิก นักแก้ปัญหา สนใจเรื่องสังคมและปัญหาสังคมอย่างกว้างขวางเปิดโอกาสให้ผู้เรียนได้แสดงความคิดเห็น และคอยกระตุ้นให้ผู้เรียนเห็นประโยชน์ในการพัฒนาสังคม ช่วยแก้ไขปัญหาสังคม ผู้เรียนเป็นผู้ได้รับการปลูกฝังให้มีความสำนึกในหน้าที่ พร้อมปฏิบัติทุกอย่างเพื่อประโยชน์ของสังคมส่วนรวมได้รับการฝึกฝนให้รู้จักเทคนิค และวิธีการต่าง ๆ ในการแก้ปัญหาสังคมตามแนวทางประชาธิปไตย โดยครูและนักเรียนร่วมมือกัน สิ่งที่สำคัญที่สุดคือ ผู้เรียนต้องเรียนรู้วิธีการทำงานร่วมกัน เพื่อการวางแผนปฏิรูปสังคมในอนาคต วิธีการสอนควรสร้างบรรยากาศของการมีอิสระ เสนอแนะวิธีแก้ปัญหามิใช่ด้วยการบังคับ การจัดตารางสอนมีการยืดหยุ่น ศึกษาโดยการค้นคว้าและอภิปรายเป็นหลัก ให้ผู้เรียนรู้จักวิพากษ์วิจารณ์ เพื่อแสวงหาแนวทางแก้ปัญหาให้เหมาะสมกับอนาคต ลักษณะการสอนครูกับผู้เรียนจะทำงานร่วมกัน วางแผน แก้ปัญหา เช่น วิธีการทางวิทยาศาสตร์ วิธีการวางโครงการ หรือวิธีแก้ปัญหา หลักสูตรที่ใช้จะเน้นสังคมเป็นหลัก ผู้เรียนจะต้องเข้าใจสภาพของสังคมดีพอ และมองเห็นแนวทางในการแก้ปัญหาสังคม เช่น ความยากจน การจราจร ยาเสพติด

**สรุป Conclusions)**

ปรัชญาการศึกษาปฏิรูปนิยมเน้นการศึกษาเพื่อสังคมเป็นสำคัญ คือผู้เรียนไม่ได้มุ่งพัฒนาตนเองอย่างเดียว แต่มุ่งให้ผู้เรียน ฝึกการทำงานร่วมกันรู้จักการทำงานเป็นทีม ศึกษาค้นหาวิธีการแก้ปัญหา การอภิปรายและแสดงความคิดเห็น เตรียมตัวเพื่อนำความรู้พัฒนาสังคมให้ดีขึ้น ส่งเสริมให้นำความรู้ มาช่วยแก้ปัญหาสังคมและสร้างสรรค์สังคมใหม่ สามารถที่จะสร้างจุดมุ่งหมายให้กับชีวิตอย่างชาญฉลาด ทำให้สิ่งแวดล้อมของตนเองดีขึ้น เป็นผู้กำหนดอนาคตตนเอง เข้าใจสภาพของสังคมและมองเห็นแนวทางในการแก้ปัญหาสังคมได้